Telefonica ເຄືອຂ່າຍໂທລະສັບມືຖືຊື່ດັງຂອງສະເປນ ເຊິ່ງເປັນຜູ່ສະຫນັບສະຫນູນຫລັກຂອງ Firefox OS ໄດ້ປະກາດຄວາມຮ່ວມມືກັບ Line ແອັບຯສົນທະນາຊື່ດັງ ກຽມສົ່ງ Line ລົງ Firefox OS ໃນໄວໆນີ້ ເຊິ່ງກ່ອນຫນ້ານີ້ Telefonica ກໍຍັງເຄີຍຮ່ວມມືລັກສະນະດຽວກັນກັບ Whatsapp.
ຕາມຂໍ້ຕົກລົງດັ່ງກ່າວ ລູກຄ້າຂອງ Telefonica ໃນສະເປນ ແລະ ອາເມຣິກາລາຕິນ ເຊິ່ງປະກອບດ້ວຍ ເວເນຊູເອລາ, ເປຣູ, ໂຄລຳເບຍ, ອູຣູກວາຍ, ເບຣຊິນ ແລະ ເມັກຊິໂກ ທີ່ໃຊ້ມືຖືລະບົບປະຕິບັດການ Firefox OS ຈະສາມາດໃຊ້ແອັບຯ Line ແບບພິເສດ ແລະ ໃນອະນາຄົດ Telefonica ກໍມີແຜນທີ່ຈະຕິດຕັ້ງແອັບຯ Line ໄປກັບມືຖື Firefox OS ລຸ້ນຕໍ່ໆໄປ ແລະ ຈະຂະຫຍາຍປະເທດທີ່ໃຫ້ບໍລິຫານເພີ່ມຂຶ້ນອີກດ້ວຍ.
ນອກຈາກນັ້ນ Telefonica ຍັງຈະຊ່ວຍ Line ເຮັດການຕະຫລາດໃນອາເມຣິກາລາຕິນ ເພື່ອຊ່ວຍຂະຫຍາຍຖານລູກຄ້າຂອງ Line ທີ່ຫາກໍເຂົ້າໄປຕີຕະຫລາດໃນອາເມຣິກາລາຕິນເປັນຄັ້ງທຳອິດນຳ.
ທີ່ມາ: Gigaom